Asukoht ja ligipääs

Maarjamäe loss ja park asuvad Tallinnas Pirita tee 56. Kaugus kesklinnast on 5 km. Kohale saab tulla eraauto, takso või linnaliinibussiga. Ajalookeskus asub mere ääres kõrgel künkal, mistõttu Pirita tee äärsest muuseumi parklast ehk nn alumisest parklast ja bussipeatusest jalgsi tulijatel on ligipääs lossi väravani mööda treppe.

Autoga tulijatel on lisaks võimalik sõita mäest üles lossi juurde. Selleks tuleb keerata linna poolt tulles Pirita teelt paremale pärast Lauluväljaku bussipeatust. Seejärel tuleb hoida vasakule ja sõita kaldteest üles, et jõuda lossi peavärava juurde. Võimalik on parkida peavärava ligidale või paluda õue sissesõidu luba inva-autole telefonil 696 8630. Valvetöötaja suunab teid edasi.

Taksoga tulles tuleb paluda peatust lossi peavärava ees. Värav jääb paremale.

Linnaliinibussid nr 1A, 5, 8, 34A ja 38 peatuvad Maarjamäe bussipeatuses.